cyanic-selkie/wikianc huggingface dataset:
กลุ่มภาษาอิระควอย
กลุ่มภาษาอิระควอย เป็นตระกูลภาษาของกลุ่มปฐมชาติและกลุ่มชนพื้นเมืองอเมริกันในสหรัฐอเมริกา ภาษาเหล่านี้เป็นที่รู้จักว่าไม่มีพยัญชนะที่มีตำแหน่งเกิดเสียงจากริมฝีปาก ภาษาในกลุ่มอิระควอยเป็นภาษาประกอบรูปคำซับซ้อน (แต่ละคำประกอบด้วยหน่วยคำจำนวนมาก) ส่วนหลักของวลีหรือประโยคในภาษากลุ่มนี้จะเป็นส่วนที่มีการบ่งชี้ด้วยการแปรของหน่วยคำเพื่อสะท้อนความสัมพันธ์ทางวากยสัมพันธ์
ทุกวันนี้ภาษากลุ่มอิระควอยที่ยังคงหลงเหลืออยู่ได้สูญหายไปส่วนมาก (ยกเว้นภาษาของชนเผ่าเชโรคีและโมฮอว์ก) เหลืออยู่เพียงเหล่าผู้พูดอาวุโสไม่กี่คน
เจ้าแม่เขาไท่
ปี่เซี่ยหยวนจุน ('The Primordial Sovereign of the Colored Clouds of Dawn') หรือ ไท่ซัวเนี่ยเนี้ย ('The Lady of Mount Tai') เป็นเทพารักษ์เจ้าแม่ผู้รักษาเขาไท่ในศาสนาชาวบ้านจีนและลัทธิเต๋า โดยพระนางคือหนึ่งในเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชาในฐานะประมุขเทพธิดาของเจ้าแม่ส่งบุตร  เจ้าแม่ทิพยเนตร เจ้าแม่ฝีดาษ (天花娘娘) และเจ้าแม่เร่งกำเนิด
ทิพยฐานะ
เจ้าแม่ปี่เซี่ยหยวนจุนเป็นเทพารักษ์เจ้าแม่ในลัทธิเต๋าและศาสนาชาวบ้านจีนผู้รักษาเขาไท่ในมณฑลชานตง, ซึ่งได้รับการยกย่องว่าเป็นผู้คุ้มครองการคลอดบุตร, รุ่งอรุณ, และพรหมลิขิต พระนางทรงทราบถึงอายุขัยของมนุษย์, และพิพากษาผู้วายชนม์, และโปรดรับฟังการอธิษฐานและประทานพรแด่ของหมู่ชนทั้งหลาย โดยเฉพาะเรื่องการประทานบุตร โดยเฉพาะเด็กผู้ชาย เจ้าแม่เขาไท่เป็นเทพารักษ์เจ้าแม่ที่ได้รับความนิยมบูชาและยกย่องระลึกถึงมากที่สุดในจีนตอนเหนือในบรรดาเทพารักษ์เจ้าแม่ในลัทธิเต๋าและศาสนาชาวบ้านจีน,และความทรงจำและกระแสของพระนางที่เทียบเท่ากับพระโพธิสัตว์เจ้าแม่กวนอิม (พระโพธิสัตว์อวโลกิเตศวร) ซึ่งมีอิทธิพลด้รับความนิยมบูชาและยกย่องระลึกถึงมากที่สุดในในจีนตอนกลางและตอนใต้
ไวต์ฮอร์ส (เพลงเทย์เลอร์ สวิฟต์)
"ไวต์ฮอร์ส" (White Horse) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เพลงแต่งโดยสวิฟต์ และลิซ โรส ผลิตโดยนาธาน แชปแมน โดยสวิฟต์คอยช่วยผลิตด้วย เพลงออกจำหน่ายวันที่ 7 ธันวาคม ค.ศ. 2008 โดยสังกัดบิกแมชีนเรเคิดส์ เป็นซิงเกิลที่สองจากสตูดิโออัลบั้มที่สอง เฟียร์เลส (2008) สวิฟต์และโรสแต่งเพลงเกี่ยวกับคนรักเก่าคนหนึ่งของสวิฟต์ เมื่อเธอพบว่าเขาไม่ใช่คนแบบที่เธอต้องการ เพลงเน้นที่ช่วงเวลาที่สวิฟต์ยอมรับว่าความสัมพันธ์จบลง "ไวต์ฮอร์ส" ในด้านดนตรี เป็นเพลงคันทรี และใช้ไม่เน้นที่การผลิตมากเพื่อให้ความสำคัญกับเสียงร้องมากกว่า ในด้านเนื้อเพลง เพลงพูดถึงความผิดหวังในสิ่งที่ไม่ได้เป็นไปตามที่คิด และความสัมพันธ์ที่เจ็บปวด มีการอ้างถึงนิยายปรัมปราด้วย
ด้านการวิจารณ์ "ไวต์ฮอร์ส" ได้รับการตอบรับที่ดี ในงานประกาศรางวัลแกรมมี 2010 "ไวต์ฮอร์ส" ได้รับรางวัลแกรมมีสาขาเพลงคันทรียอดเยี่ยม และสาขาร้องเพลงคันทรีหญิงยอดเยี่ยม เพลงขายได้ดี แต่ไม่สำเร็จเท่าเพลงก่อนหน้า "เลิฟสตอรี" ในสหรัฐ เพลงขึ้นถึงอันดับที่สิบสามในชาร์ตบิลบอร์ดฮอต 100 และอันดับสองในชาร์ตฮอตเพลงคันทรี เพลงได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA) มิวสิกวิดีโอกำกับโดยเทรย์ แฟนจอย ซึ่งเคยกำกับมิวสิกวิดีโอให้สวิฟต์มากมาย วิดีโอแสดงสวิฟต์ตัดสินใจจบความสัมพันธ์ทางโทรศัพท์ ในวิดีโอ สวิฟต์นึกย้อนถึงเหตุการณ์เกี่ยวกับคนรักหลายเหตุการณ์ ทั้งด้านดีและไม่ดี สวิฟต์ส่งเสริมเพลง "ไวต์ฮอร์ส" ผ่านการแสดงสด และในทัวร์คอนเสิร์ตเฟียร์เลสทัวร์ (2009-10)
คณะกรรมการโอลิมปิกโบลิเวีย
คณะกรรมการโอลิมปิกโบลิเวีย (Comité Olímpico Boliviano อักษรย่อ COB, Bolivian Olympic Committee, รหัสไอโอซี: BOL) เป็นคณะกรรมการโอลิมปิกแห่งชาติที่เป็นตัวแทนของประเทศโบลิเวียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2475 มีสำนักงานใหญ่ตั้งอยู่ที่ประเทศโบลิเวีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโบลิเวียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
วัดบางพลีใหญ่ใน
วัดบางพลีใหญ่ใน เป็นชื่อของวัดพระอารามหลวงชั้นตรีที่มีประวัติความเป็นมาอันยาวนานและมีชื่อเสียงแห่งหนึ่งของอำเภอบางพลี จังหวัดสมุทรปราการ เพราะเป็นวัดที่ใช้ประดิษฐานหลวงพ่อโตซึ่งเป็นพระพุทธรูปสมัยสุโขทัยปางมารวิชัย และเป็นหนึ่งในพระสามพี่น้อง
ประวัติ
วัดบางพลีใหญ่ในตั้งอยู่ทางทิศตะวันออกของจังหวัดสมุทรปราการ วัดนี้อยู่ริมคลองสำโรง ห่างจากประตูน้ำสำโรงประมาณ 13 กิโลเมตร มีเนื้อที่ 40 กว่าไร่
รายนามเจ้าอาวาส
รูปที่ 1 พระอธิการจันทร์
รูปที่ 2 พระอธิการดำ
รูปที่ 3 พระอธิการจันทร์
รูปที่ 4 พระอธิการเสม
รูปที่ 5 พระอธิการไสว
รูปที่ 6 พระปลัดกุ่ย สุทัศโน
รูปที่ 8 พระครูพิศาลสมวัตต์ (ม้วน สุเมโธ งามขำ)
รูปที่ 9 พระครูวุฒิธรรมสุนทร (พุธ แย้มสบาย)
รูปที่ 10 พระครูโสภณธรรมานุกูล
รูปที่ 11 พระราชเสนาบดี (จรัญ สิริธมฺโม วงษ์ดี) วิทยฐานะ น.ธ.เอก (เจ้าอาวาสองค์ปัจจุบัน) ตำแหน่งปัจจุบัน - เจ้าคณะตำบลบางพลี - เจ้าอาวาสพระอารามหลวง
ปฏิกิริยาโฟโตฟอสโฟรีเลชัน
ปฏิกิริยาโฟโตฟอสโฟรีเลชั่น (Photophosphorylation) เป็นการขนส่งอิเล็กตรอนไปตามตัวรับอิเล็กตรอนต่างๆ โดยเริ่มจากตัวให้อิเล็กตรอนตัวแรกคือน้ำ ส่งต่อกันไปเรื่อยๆ จนถึง NADPH+H+ เป็นตัวรับอิเล็กตรอนตัวสุดท้าย ทั้งนี้ การขนส่งอิเล็กตรอนจะเกิดขึ้นได้เมื่อมีแสงเท่านั้น ในพืชชั้นสูง ปฏิกิริยานี้เกิดที่คลอโรพลาสต์ภายในคลอโรพลาสต์มีเยื่อหุ้มสองชั้น ซึ่งมีคุณสมบัติคล้ายเยื่อหุ้มของไมโทคอนเดรียคือ ชั้นนอกยอมให้สารทุกชนิดผ่านได้อย่างเป็นอิสระ ส่วนเยื่อหุ้มชั้นในยอมให้เฉพาะสารที่มีตัวพาที่เฉพาะผ่านได้เท่านั้น เยื่อหุ้มชั้นในของคลอโรพลาสต์เป็นชั้นๆเรียกไทลาคอยด์ (thylakoid) ซึ่งมีกลุ่มเอนไซม์ที่เกี่ยวข้องกับการขนส่งอิเล็กตรอนฝังตัวอยู่
แนวคิดเริ่มแรกที่ว่าแสงถูกใช้ในกระบวนการสังเคราะห์ด้วยแสงนั้นถูกเสนอขึ้นโดยแจน อิงเก็นเฮาซ์ในปี ค.ศ. 1779 ผู้ระบุว่าพืชนั้นจำเป็นต้องสัมผัสกับแสงแดด แม้ว่าโจเซฟ พริสต์ลีย์จะได้ทำการสังเกตการผลิตของออกซิเจนโดยปราศจากแสงเป็นองค์ประกอบไปแล้วใน ค.ศ. 1772 คอร์นีเลียส แวน นีลเสนอใน ค.ศ. 1931 ว่ากระบวนการสังเคราะห์ด้วยแสงเป็นกรณีของกลไกการทำงานทั่วไปซึ่งโฟตอนของแสงถูกใช้ในการทำให้เสื่อมสภาพโดยใช้แสงกับไฮโดรเจนตัวให้อิเล็กตรอนและไฮโดรเจนที่ใช้ในการลดก๊าซคาร์บอนไดออกไซด์ จากนั้นใน ค.ศ. 1939 โรบิน ฮิลล์ก็พิสูจน์ว่าคลอโรพลาสต์ที่ถูกแยกออกมาสามารถสร้างออกซิเจนได้ แต่ไม่สามารถตรึง CO2 ได้ ซึ่งแสดงให้เห็นว่าปฏิกิริยาที่ต้องใช้แสง และที่ไม่ต้องใช้แสง (หรือที่เรียกว่าปฏิกิริยามืด) สามารถเกิดขึ้นได้ในสถานที่ต่างๆ กัน นำไปสู่การค้นพบระบบแสง 1 และระบบแสง 2
การดูดกลืนแสง
การดูดกลืนแสงที่เป็นจุดเริ่มต้นของการถ่ายเทอิเล็กตรอน ระบบการดูดกลืนแสงในพืชชั้นสูงมี 2 ระบบคือ
การสังเคราะห์ ATP
มีความคล้ายคลึงกับการสังเคระห์ ATP ในไมโทคอนเดรีย กล่าวคือ เมื่อมีการขนส่งอิเล็กตรอนให้ ไซโตโครมบีหกเอฟ (cytochrome b6f) จะมีการขับโปรตรอนออกไปยังช่องว่างระหว่างเยื่อหุ้ม เมื่อมีการไหลกลับของโปรตรอนเข้ามาในสโตรมาโดยผ่านเอนไซม์ ATP synthase จะได้พลังงาน ATP
การขนส่งอิเล็กตรอนแบบเป็นวงจร
เป็นการขนส่งอิเล็กตรอนจากphotosystem I ไปยังไซโตโครมบีหกเอฟ แล้วกลับคืนมาทดแทนอิเล็กตรอนที่เสียไปของphotosystem I อีก ทำให้การขนส่งอิเล็กตรอนแบบนี้จะได้เฉพาะ ATP ไม่เกิด NADPH + H+
โนรี จ๊อกกี้ยิม
โนรี จ๊อกกี้ยิม มีชื่อจริงว่า วิสันต์ ทุ่มโมง เกิดเมื่อวันที่ 18 มิถุนายน พ.ศ. 2513 ที่บ้านเลขที่ 50 หมู่ 3 ตำบลน้ำคำใหญ่ อำเภอยโสธร จังหวัดอุบลราชธานี (ปัจจุบันคือ จังหวัดยโสธร) เป็นลูกคนที่ 3 ในบรรดาพี่น้องทั้งหมด 4 คน มีสถิติการชกทั้งหมด 67 ครั้ง ชนะ 46 (น็อค 29) เสมอ 2 แพ้ 19
ประวัติ
โนรีชื่นชอบการชกมวยมาตั้งแต่ยังเด็ก เข้ามาชกมวยในกรุงเทพฯโดยเข้ามาอยู่ที่ค่ายจ๊อกกี้ยิมของ สมมาตร หงสกุล ที่ย่านถนนพระราม 6 โดยผู้เป็นพ่อนำมาตัวมาฝากไว้ ช่วงแรกขึ้นชกมวยไทยแต่แพ้รวด 3 ครั้ง จึงเปลี่ยนมาชกมวยสากล โดยขึ้นชกครั้งแรกเมื่อ 12 กุมภาพันธ์ พ.ศ. 2528 ชนะคะแนน ชัย เจริญภาส จากนั้น โนรีแสดงฝีมือได้ดี เช่น ผลัดแพ้ชนะกับ ดาวรุ่ง ชูวัฒนะ ชนะคะแนน สมบัติ เอื้อสัมพันธ์ และเคยเป็นคู่ซ้อมให้กับ สามารถ พยัคฆ์อรุณและ เขาทราย แกแล็คซี่ ได้ครองแชมป์เวทีราชดำเนินรุ่นจูเนียร์เฟเธอร์เวท (122 ปอนด์) เมื่อ 14 กุมภาพันธ์ พ.ศ. 2531 ด้วยอายุเพียง 18 ปีเท่านั้น และเริ่มเดินทางไปชกต่างประเทศตั้งแต่ พ.ศ. 2532
โนรีขึ้นชกเป็นมวยสากลประกอบรายการที่เวทีลุมพินีอีกไม่นานก็แขวนนวม โดยขึ้นชกครั้งสุดท้ายเมื่อ 10 พฤศจิกายน พ.ศ. 2543 แพ้น็อค กุหลาบแดง เกียรติกรีรินทร์ ยก 3 ต่อมาโนรีได้หันมาค้ายาเสพติดและถูกตำรวจสถานีตำรวจนครบาลบางเขนจับกุมพร้อมของกลางยาบ้ากว่า 100 เม็ด เมื่อปี พ.ศ. 2544 ต้องโทษอยู่ประมาณ 3 ปี เมื่อออกมาจากเรือนจำเงินที่เก็บไว้ทั้งหมดก็หมด ปัจจุบันโนรีเป็นคนเร่ร่อนที่ท่าน้ำราชวงศ์, ท่าน้ำกรมเจ้าท่า และท่าน้ำสะพานปิ่นเกล้าฝั่งธนบุรี รับจ้างทำความสะอาดในบริเวณนั้นและเป็นคนชี้ทางบอกสถานที่ให้กับนักท่องเที่ยวและผู้คนที่สัญจรผ่านไปมา ได้เงินเป็นค่าสินน้ำใจวันละ 200-500 บาท ยังชีพอยู่ได้ด้วยการซื้อของรับประทานจากร้านเซเว่น อีเลฟเว่น
ทรงสิบสองหน้าออกเมนต์
ทรงสิบสองหน้าออกเมนต์ (augmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) หนึ่งอันบนหน้าของทรงสิบสองหน้านั้น รูปทรงนี้มีหน้ารูปสามเหลี่ยมด้านเท่า 5 หน้า และหน้ารูปห้าเหลี่ยมปรกติ 11 หน้า รวม 16 หน้า มี 21 จุดยอด 35 ขอบ และเป็นทรงตันจอห์นสันหมายเลข 58 (Johnson solid: J58)
การแข่งขันเรือพายประเพณี ค.ศ. 1999
'''การแข่งขันเรือพายประเพณี ค.ศ. 1999''' (The Boat Race 1999) นี้จัดขึ้นเมื่อวันที่ 3 เมษายน ค.ศ. 1999 เป็นการแข่งขันพายเรือระหว่างฝีพายจากทีมของมหาวิทยาลัยอ็อกฟอร์ดและมหาวิทยาลัยเคมบริดจ์บนลุ่มแม่น้ำเทมส์ โดยการเผชิญหน้ากับฝีพายที่มีความสูงที่สุดในประวัติศาสตร์การแข่งขัน ทีมจากมหาวิทยาลัยเคมบริดจ์เป็นฝ่ายชนะไปด้วยเวลาที่เร็วที่สุดเป็นอันดับสองของสถิติการแข่งขันที่ผ่านมา ซึ่งครั้งนี้เป็นการชนะติดต่อกันครั้งที่ 7ของพวกเขา ส่วนในการแข่งขันของทีมสำรอง ทีมอ็อกฟอร์ดไอซิสชนะทีมเคมบริดจ์โกลดี้ไปด้วยสถิติเวลาที่เร็วที่สุด ขณะที่เคมบริดจ์ชนะการแข่งขันประเภททีมหญิง
ประวัติการแข่งขัน
การแข่งขันเรือพายประวัติศาสตร์นี้เป็นการแข่งขันพายเรือกระชับมิตรระหว่างทีมจากมหาวิทยาลัยอ็อกฟอร์ด (หรืออีกชื่อหนึ่งคือ “ดาร์กบลูส์”) และทีมจากมหาวิทยาลัยเคมบริดจ์ (หรืออีกชื่อหนึ่งคือ “ไลท์บลูส์”) จัดขึ้นครั้งแรกเมื่อ ค.ศ.1829  บนเส้นสนามแข่งแชมเปี้ยนชิพ คอร์ส บนลุ่มแม่น้ำเทมส์ระยะทาง 4.2 ไมล์ (6.8 กิโลเมตร) ทางตะวันตกเฉียงใต้ของลอนดอน การแข่งขันนี้เป็นศึกแห่งศักดิ์ศรีระหว่างสองมหาลัยชื่อดังของประเทศอังกฤษ โดยมีการถ่ายทอดสดไปทั่วโลก เคมบริดจ์เข้าร่วมการแข่งขันในฐานะแชมป์เก่า โดยชนะการแข่งขันในปีค.ศ.1998 โดยสถิติที่ผ่านมา ทีมจากเคมบริดจ์ชนะการแข่งขันรายการนี้รวมทั้งสิ้น 75 ครั้ง ขณะที่อ็อกฟอร์ดชนะไป 68 ครั้ง (รวมถึงการแข่งขันอันดุเดือด “เดด ฮีท”  ในปี ค.ศ. 1877 ด้วย)
การแข่งขันประเภทหญิงเกิดขึ้นครั้งแรกในปี ค.ศ.1927 แต่ไม่ได้ถูกจัดขึ้นทุกๆปีจนกระทั่งปี ค.ศ.1960 การแข่งขันประเภทหญิงนี้เป็นส่วนหนึ่งของการแข่งขันเรือพายประเพณีเฮนรี่  แต่ในปี ค.ศ.1960 กำลังจะถูกจัดให้แข่งขันขึ้นที่ลุ่มแม่น้ำเทมส์  การแข่งขันทีมสำรองระหว่างทีมอ็อกฟอร์ดไอซิสและทีมเคมบริดจ์โกลดี้มีขึ้นตั้งแต่ปี ค.ศ.1965 ซึ่งโดยปกติจะแข่งกันบริเวณต้นน้ำก่อนบริเวณเส้นทางการแข่งขันหลัก
แอนดรูว์ ลินเซ่ กล่าวอย่างมั่นใจว่า “ฝีพายของทีมอ็อกฟอร์ดนั้นมีความกระหายในชัยชนะมากกว่าคู่แข่ง โดยทุกคนในทีมถูกปลูกจิตสำนึกในก้าวไปข้างหน้าและชนะการแข่งขัน” โดยในการแข่งขันครั้งนี้ (ค.ศ. 1999) เขาจะเข้าร่วมการแข่งขันเป็นครั้งที่ 3 และครั้งสุดท้าย หลังจากที่แพ้ไปใน การแข่งขันปี ค.ศ.1997 และ 1998 คุณปู่ของเขาก็เคยเป็นฝีพายให้กับทีมเคมบริดจ์ในปี ค.ศ. 1930 ส่วนคุณลุงของเขา อเล็กซานเดอร์ ลินเซ่ นั้นเคยพายให้กับทีมอ็อกฟอร์ดและแพ้ไปใน การแข่งขันปี ค.ศ. 1959 ก่อนที่จะชนะในปีถัดไป แบรด ครอมบี้ ประธานสโมสรของทีมจากเคมบริดจ์และตัวแทนฝีพายทีมชาติแคนาดา กำเข้าร่วมการแข่งขันในรายการนี้เป็นครั้งที่ 3 และเป็นชัยชนะเป็นครั้งที่ 3 ด้วยเช่นกัน โดยมีฌอห์น บาวเด้น ดำรงตำแหน่งเป็นหัวหน้าโค้ชของทีมอ็อกฟอร์ด
สำนักงานวางทรัพย์
ตามกฎหมายแพ่งและพาณิชย์ได้กำหนดให้มีสำนักงานวางทรัพย์ในสังกัดของกรมบังคับคดีเพื่อทำหน้าที่รับชำระหนี้เสมือนเป็นตัวแทนเจ้าหนี้ ยามที่เกิดปัญหาไม่อาจรับชำระหนี้ได้ด้วยเหตุใดก็ตาม โดยกำหนดหลักเกณฑ์ที่จะรับชำระหนี้แทนไว้ตามมาตรา 331 ดังนี้คือ 1. กรณีเจ้าหนี้บอกปัดไม่ยอมรับชำระหนี้ 2. กรณีเจ้าหนี้ไม่สามารถจะรับชำระหนี้ได้ 3. กรณีลูกหนี้ไม่อาจรู้ได้ว่า ใครเป็นเจ้าหนี้แท้จริง โดยมิใช่ความผิดของตน
การแข่งขันเรือพายประเพณี ค.ศ. 1999
ประวัติการแข่งขัน
ในทางกลับกัน โรบิน วิลเลี่ยมส์ จากทีมเคมบริดจ์ กล่าวว่า “มันเหมือนไม่มีอะไรเกิดขึ้นกับเรา กลัวความพ่ายแพ้ เป้าหมายของเราคือการพยายามให้เกินขีดจำกัดของตัวเอง Sean Bowden was the head coach of Oxford. His Cambridge counterpart, Robin Williams, suggested "it still feels like all or nothing to us. The fear of defeat, the aim of trying to push the limits is motivation itself". ซึ่งนั่นก็คือแรงกระตุ้นของทีมที่ดีอีกอย่างหนึ่ง เหมือนอย่างที่เขาเคยทำได้ใน การแข่งขันปี ค.ศ.1993 อ้างโดย มาร์ค อีแวนส์ ผู้ตัดสินชี้ขาดการแข่งขันในครั้งนี้ ซึ่งกล่าวด้วยว่าเขาจะไม่ลังเลเลยถ้าจะชะลอการออกตัวในการแข่งขันออกไปอีกอย่างน้อย 10 วินาที ตั้งแต่สัญญาณ “พร้อม” และ “ไป” วิลเลี่ยมส์เพิ่มเติมว่า เขารู้สึกดีเสมอตราบใดที่ทั้งสองทีมปฏิบัติตามกติกาอย่างไม่บิดพลิ้ว  ขณะที่บาวเด้นกล่าวอย่างติดตลกว่า การเริ่มต้นคือเมื่อคุณเริ่มการแข่งขันแล้วเท่านั้นก็เพียงพอแล้ว
สำนักงานวางทรัพย์
ถ้าเจ้าหนี้มีพฤติกรรมผิดปกติดังกล่าวข้างต้น ลูกหนี้ผู้สุจริตทั้งหลายอาจเลือกชำระหนี้ด้วยวิธีนี้ก็ได้  โดยต้องทำภายในกำหนดเวลาชำระหนี้ตามสัญญาเท่านั้น เมื่อท่านวางเงินตามจำนวนหนี้ทั้งหมดไว้ ณ สำนักงานวางทรัพย์  กฎหมายถือว่าท่านหลุดพ้นจากหนี้ดังกล่าวแล้วตามวันที่ซึ่งท่านชำระหนี้นั้น  หากก่อนเจ้าหนี้มารับเงินจำนวนนั้น  ท่านได้ถอนเงินออกไป  กฎหมายจักถือว่า มิได้มีการวางทรัพย์ไว้เลย  หนี้ยังคงมีอยู่เช่นเดิม
สิทธิถอนทรัพย์ของลูกหนี้เป็นอันหมดไปตามกฎหมายมาตรา 334 วรรค 2 กำหนดไว้ เมื่อ 1. ลูกหนี้แสดงเจตนาว่า ยอมสละสิทธิที่จะถอน 2. เจ้าหนี้มารับเอาทรัพย์นั้นไป 3. การวางทรัพย์เป็นไปโดยคำสั่งหรืออนุมัติของศาลและได้บอกกล่าวความนั้นแก่สำนักงานวางทรัพย์
ดังนั้น เมื่อลูกหนี้ผู้สุจริตได้วางเงินชำระหนี้ ณ สำนักงานวางทรัพย์ภายในกำหนดเวลาตามสัญญาแล้ว ย่อมไม่สูญเสียทรัพย์สินของท่านซึ่งเอาเป็นประกันหนี้ไว้  เหล่าเจ้าหนี้ผู้มีจิตทุจริตคิดฮุบที่ดินหรือบ้านหลังงามของท่านไม่อาจได้สมดังใจหมายแน่นอน  ส่วนผู้เช่ายังคงอยู่ในสถานที่เช่าได้เช่นเดิม  สิ่งที่พึงระวังให้มากที่สุด คือ ระยะเวลาชำระหนี้ในสัญญา  ส่วนสถานที่ชำระหนี้  กฎหมายได้ช่วยคลี่คลายปัญหาของลูกหนี้แล้ว  ดังคำพูดที่ว่า กฎหมายคุ้มครองผู้สุจริตใจเสมอ
อนาโตลี สตารอสติน
อนาโตลี สตารอสติน (Анатолий Васильевич Старостин; อักษรโรมัน: Anatoli Starostin; 18 มกราคม ค.ศ. 1960 – ) เป็นอดีตนักปัญจกีฬาสมัยใหม่และแชมป์โอลิมปิกชาวโซเวียต
กีฬาโอลิมปิก
สตารอสตินเข้าแข่งขันให้แก่สหภาพโซเวียตในการแข่งโอลิมปิกฤดูร้อน 1980 ที่มอสโก ซึ่งเขาได้รับรางวัลเหรียญทองในประเภทบุคคล และรางวัลเหรียญทองในประเภททีมกับทีมโซเวียต รวมถึงเขาได้รับรางวัลเหรียญเงินกับทีมรวมเฉพาะกิจเครือรัฐเอกราชในโอลิมปิกฤดูร้อน 1992 ที่บาร์เซโลนา
เนียร์
เนียร์ (ニア; Near) หรือ เนธ ริเวอร์ (ネイト・リバー; Nate River) เป็นตัวละครฝ่ายปฏิปักษ์ของไลท์ ยางามิ ในมังงะซีรีส์ เดธโน้ต เป็นตัวละครสำคัญถัดจากตัวเอกในช่วงหลังของอนิเมะชื่อเดียวกัน หลังจากนั้นเพียงสี่ปี เขามีบทบาทในฐานะผู้สมทบตัวเอกในภาพยนตร์ สมุดโน้ตสิ้นโลก เนียร์เป็นหนึ่งในสองของผู้สืบทอดภารกิจจากแอล ผู้ซึ่งตรวจสอบพฤติการณ์และตัวตนของคิระ เขากลายเป็นผู้นำของ SPK (Special Provision for Kira) องค์กรที่เฝ้าดูเคสของคิระ และในท้ายที่สุดก็ประสบความสำเร็จในการเปิดเผยตัวตนของคิระ ให้เสียงภาษาญี่ปุ่นในฉบับอนิเมะโดย โนริโกะ ฮิดากะ, ในฉบับภาษาอังกฤษโดย เคธี เวเซลัค และ บรูโน โคโลเนล ในฉบับภาษาสเปน
เนื้อเรื่องย่อ
ใน เดธโน้ต เนียร์เป็นหนึ่งในสองผู้สานต่อภารกิจของแอล ผู้มาจาก แวมมี่ เฮาส์ ซึ่งเป็นสถานเลี้ยงเด็กกำพร้าสำหรับเด็กที่มีพรสวรรค์ของวาตาริ ในวินเชสเตอร์ ประเทศอังกฤษ ในด้านการสืบสวน เขามีความอัจฉริยะอยู่ในตัว รวมถึงมีความใจเย็นต่อการประเมินสถานการณ์ ในขณะที่อีกคนหนึ่งซึ่งมีชื่อว่า เมลโล เป็นผู้มีอารมณ์ร้อนมากกว่าในการปฏิบัติหน้าที่ ซึ่งเนียร์เป็นผู้ที่มีความเหมือนกับแอลเป็นอย่างมาก โดยการแสดงให้เห็นพฤติกรรมแปลกๆในช่วงชีวิตปกติของเขา บ่อยครั้งที่อาจเห็นเขาหลังโก่งมากกว่าการนั่งในแบบของแอล นอกจากนี้ เขายังเล่นของเล่นต่างๆ โดยใช้ประกอบกับทฤษฎีของเขา ตลอดจนการแสดงออกอย่างเกียจคร้านรวมถึงการใช้มือลากเส้นผมของตัวเองเล่น เนียร์ยังเป็นผู้ที่แสดงออกถึงความเคารพที่มีต่อแอล และยึดมั่นถึงการแก้ปัญหาอาชญากรรมตามวิธีการของแอล แม้กระทั่งการชี้ถึงเบาะแสที่เขาให้ความสนใจมากกว่าการพยายามตามหาความยุติธรรม
แนวคิดและการพัฒนาตัวละคร
สึงุมิ โอบะ ผู้เขียนเดธโน้ต กล่าวว่าเขาได้นำเสนอการร่วมมือเนียร์และเมลโล ในฐานะที่แอลไม่สามารถกำจัดคิระลงได้ โอบะรู้สึกว่าการนำเสนอตัวละครเพียงรายเดียวจะเป็นการซ้ำกันกับการต่อสู้ระหว่างไลท์กับแอล ดังนั้นเขาจึงต้องการเสนอเรื่องราวที่ที่สามต้องมาต่อสู้กันแทน โอบะกล่าวว่าเขาไม่ได้เริ่มต้นการพัฒนาบุคลิกของพวกเขาในฐานะที่เขาต้องการเปิดเผยผ่านทางการกระทำของตัวละครเหล่านี้แทน
ในสื่ออื่น
ใน สมุดโน้ตสิ้นโลก แอลได้ช่วยเด็กชาวไทย พร้อมกับมอบของขวัญสำหรับการคำนวณ แอลได้ตั้งความหวังสำหรับเด็กคนนี้ในการเอาตัวรอดจากหมู่บ้านที่ถูกทำลายลงด้วยโรคร้ายแรง เขารู้เช่นเดียวกับแอลว่า กฎของเดธโน้ตจะสังหารนักสืบที่มีประสบการณ์ได้ด้วยช่วงระยะเวลาอันสั้น เนียร์ไม่ค่อยมีบทพูดมากนักในฉบับภาพยนตร์ (ตลอดช่วงระยะเวลาของภาพยนตร์ เขากล่าวแต่เพียงตัวเลขและตัวอักษร) และเมื่อเขาพูดเขาจะพูดเป็นภาษาอังกฤษเท่านั้น เช่นเดียวกับตัวละครหลายรายที่ได้รับการเปลี่ยนแปลงจากฉบับแอนิเมชันมาเป็นฉบับคนแสดง เนียร์ปรากฏในภาพลักษณ์ของเด็กผมสีดำแทนสีขาวดังที่เห็นในอนิเมะ ผู้รับบทเป็นเนียร์คือ นารุชิ ฟุกุดะ ในฉบับภาพยนตร์ และให้เสียงพากย์ภาษาอังกฤษโดย ไมเคิล สตรัสเซวิชี และด้วยเหตุผลบางอย่างที่ไม่อาจทราบได้ คือการที่แม้ว่าแอลจะเรียกชื่อของเด็กผู้ชายคนนี้ว่า เนียร์ แต่ในฉากจบที่แสดงรายชื่อนักแสดงกลับเป็น เด็กผู้ชาย โดยไม่ระบุชื่อแทน
วัดโพธิ์แตงเหนือ
วัดโพธิ์แตงเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลโพแตง อำเภอบางไทร จังหวัดพระนครศรีอยุธยา ปัจจุบันมีพระครูนิเทศธรรมรส เป็นเจ้าอาวาส
วัดโพธิ์แตงเหนือเป็นวัดที่ตั้งอยู่ในบ้านโพธิ์แตง ชุมชนมอญริมแม่น้ำเจ้าพระยา วัดแรกที่สร้างในชุมชนมีชื่อเป็นภาษามอญว่า เพ่ย์เกาะปี่ หมายถึง "วัดเกาะมะตูม" ทว่าเกิดความขัดแย้งเรื่องวัตรปฏิบัติต่างกันจึงได้แยกพื้นที่ทำสังฆกรรม อาณาเขตติดต่อกัน มีลำรางสาธารณะขนาดเล็กคั่นกลางระหว่างวัด ชาวบ้านจึงเรียกวัดเดิมว่า "เพ่ย์เกาะปี่ฮะโม" (วัดโพธิ์แตงใต้) ส่วนวัดที่เกิดขึ้นใหม่เรียกชื่อว่า เพ่ย์เกาะปี่อะตาว (วัดโพธิ์แตงเหนือ)
วัดโพธิ์แตงเหนือตั้งวัดเมื่อ พ.ศ. 2414 ได้รับพระราชทานวิสุงคามสีมาเมื่อวันที่ 14 มกราคม พ.ศ. 2429 มีเจดีย์มอญโบราณซึ่งได้รับการบูรณะเมื่อ พ.ศ. 2491 คาดว่าเจดีย์องค์นี้สร้างขึ้นพร้อมกับวัดโพธิ์แตงใต้ แต่เมื่อมีการแยกวัดเจดีย์มอญโบราณซึ่งอยู่ฝั่งลำรางสาธารณะด้านทิศเหนือจึงตกเป็นสมบัติของวัดโพธิ์แตงเหนือ นอกจากนั้นภายในวัดยังมีพิพิธภัณฑ์เรือ เป็นอาคารไม้สูง 3 ชั้น จัดแสดงเรือและเครื่องมือเดินเรือ
แทมบูรีน
แทมบูรีน (Tambourine) เป็นเครื่องดนตรีที่จัดอยู่ในตระกูลเครื่องกระทบ ประกอบขึ้นด้วยขอบกลมเหมือนขอบกลอง ขนาดเล็กประมาณ 10 นิ้ว ขอบอาจจะทำด้วยไม้ พลาสติก หรือโลหะ รอบๆ ขอบติดด้วยแผ่นโลหะประกบกัน 2 แผ่น หรือติดด้วยลูกกระพรวนเป็นระยะ ใช้ตีกระทบกับฝ่ามือ หรือสั่นเขย่าให้เกิดเสียงดังกรุ๋งกริ๋ง เพื่อประกอบจังหวะให้เกิดความสนุกสนาน สดชื่น แทมบูรีนบางชนิดจะขึงด้วยหนังเหมือนกลอง 1 ด้าน ใช้ฝ่ามือตีที่หนังก็ได้ แทมบูรีนมีชื่อเรียกอีกชื่อหนึ่งว่า Riqq หรือ Riq
แล็ปท็อป
แล็ปท็อปคอมพิวเตอร์ (laptop computer) หรือเรียกย่อว่า แล็ปท็อป หรือ โน้ตบุ๊กคอมพิวเตอร์ (Notebook computer) เป็นเครื่องคอมพิวเตอร์ ที่ถูกออกแบบมาให้มีขนาดเล็ก สามารถขนย้ายหรือพกพาได้สะดวก โดยปกติจะมีน้ำหนักอยู่ที่ประมาณ 1-3 กก. การทำงานของแล็ปท็อปจะใช้พลังงานไฟฟ้าจากแบตเตอรี และในขณะเดียวกันก็ยังสามารถใช้พลังงานไฟฟ้าได้โดยตรงจากการเสียบปลั๊กไฟ ประสิทธิภาพของแล็ปท็อปโดยทั่วไปนั้นเทียบเท่ากับคอมพิวเตอร์ตั้งโต๊ะแบบปกติ ในขณะที่ราคาของแล็ปท็อปจะสูงกว่า โดยส่วนที่จะแตกต่างกับคอมพิวเตอร์ทั่วไปคือ จอภาพจะเป็นลักษณะจอแอลซีดี และจะมีทัชแพดที่ใช้สำหรับควบคุมการทำงานของลูกศรบริเวณหน้าจอ
ท้าววรจันทร์ (เจ้าจอมมารดาอิ่ม ในรัชกาลที่ 1)
ท้าววรจันทร์ (เจ้าจอมมารดาอิ่ม) หรือ อิ่ม อิเหนา เป็นพระสนมในพระบาทสมเด็จพระพุทธยอดฟ้าจุฬาโลกมหาราช
เจ้าจอมมารดาอิ่ม เป็นธิดาเจ้าพระยารัตนาธิเบศร์ (กุน รัตนกุล) สมุหนายกในรัชกาลที่ 2 เดิมเป็นละครหลวงสมัยกรุงธนบุรี แล้วได้เป็นละครหลวงรุ่นใหญ่ในรัชกาลที่ 1 เมื่อประมาณ พ.ศ. 2333 ได้รับราชการเป็นเจ้าจอมในรัชกาลที่ 1 มีพระราชธิดา 1 พระองค์ คือ
ในสมัยรัชกาลที่ 2 ได้รับราชการเป็นท้าววรจันทร์ท่านที่ 2 ต่อจากท้าววรจันทร์ (แจ่ม) มีหน้าที่บริหารงานฝ่ายในทั้งปวง
ชีเซ่ง
ชีเซ่ง (Xu Sheng) เป็นขุนพลแห่งง่อก๊ก ชาวเมืองลงเสียมีนิสัยกล้าหาญ ซื่อสัตย์ ชำนาญการรบทางเรือ เข้มงวดในระเบียบวินัย มักจะได้รับมอบหมายงานพร้อมกับเตงฮอง เช่นในตอนที่จิวยี่สั่งให้ไปฆ่าขงเบ้ง(แต่ไม่สำเร็จ) และในตอนที่สกัดขบวนของเล่าปี่และซุนฮูหยินที่ยกกลับเกงจิ๋ว (แต่ไม่สำเร็จเพราะไม่กล้าสังหารซุนฮูหยิน)
ชีเซ่งออกศึกในบังคับบัญชาของซุนกวนหลายครั้ง ครั้งสำคัญที่สุดได้รับการแต่งตั้งให้แม่ทัพป้องกันการรุกรานของพระเจ้าโจผีที่เมืองน้ำฉี ในครั้งนั้น ชัเซ่งสั้งทหารให้เอาฟางมาผูกเป็นรูปหุ่น ใส่เสื้อสีต่างๆให้มาก แล้วปักธงทิว รายไปตั้งแต่เมือน้ำฉีไปถึงเซ็กเทา ทำให้เสร็จในค่ำวันนั้ ฝ่ายพระเจ้าโจผี ครันรุ่งเช้า หมอกลงหนัก เห็นค่ายคูผู้คนและธงทิวเต็มไปหมดก็ตกใจ พอดีเกิดพายุประจวบกับได้รับข่าวว่าจูล่งแห่งจ๊กก๊กเข้าตีวุยก๊กตามคำสั่งขงเบ้ง จึงยกทัพกลับไป
คณะกรรมการโอลิมปิกบราซิล
คณะกรรมการโอลิมปิกบราซิล (Comitê Olímpico do Brasil อักษรย่อ COB, Brazilian Olympic Committee อักษรย่อ BOC, รหัสไอโอซี: BRA) เป็นคณะกรรมการโอลิมปิกแห่งชาติที่เป็นตัวแทนของประเทศบราซิลสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2457 มีสำนักงานใหญ่ตั้งอยู่ที่ประเทศบราซิล เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากบราซิลเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
ไรเฟิล วินเชสเตอร์ .375 โมเดล 70
ไรเฟิล วินเชสเตอร์ .375 โมเดล 70 (Rifle Winchester .375 Model 70) เป็นปืนขนาด 375 Holland & Holland Magnum ลักษณะภายนอกเป็นปืนขนาดหนักและมีลูกเลื่อนซึ่งเป็นสิ่งที่เป็นอมตะและเสน่ห์ของปืนวินเชสเตอร์ เริ่มทำการผลิตและออกวางจำหน่ายครั้งแรกในปี พ.ศ. 2479 ซึ่งปืนไรเฟิล วินเชสเตอร์ .375 โมเดล 70 เป็นปืนที่ได้รับความนิยมอย่างล้นหลามในบรรดาผู้ที่นิยม โมเดล 70 ต่อมาได้กลายเป็นปืนมาตรฐานของปืนไรเฟิลชนิดที่มีลูกเลื่อนของชาวอเมริกัน
โมเดล 70 ถูกผลิตออกมาเป็นจำนวนมากในลักษณะรูปร่างที่แตกต่างกันไป ทั้งขนาดและน้ำหนักของกระบอกปืนรวมถึงกระสุนที่ใช้งาน ซึ่ง โมเดล 70 ใช้กระสุนแบบ 375 Holland & Holland Magnum ที่ได้รับการผลิตและพัฒนาโดยบริษัท Holland & Holland ประเทศอังกฤษ ในปี พ.ศ. 2455 ลักษณะของกระสุนปืนเมื่อผลิตออกมาครั้งแรก เป็นกระสุนแบบที่ไม่มีจานท้ายขอบแต่จะมีขอบแบบ Belt แทน ที่ได้รับความนิยมนำมาทำในกระสุนหลายขนาดด้วยกัน ต่อมาเมื่อปืนไรเฟิล วินเชสเตอร์ .375 โมเดล 70 ได้รับความนิยมจากผู้ใช้ทั่วโลก ที่มีผู้กล่าวขานถึงขนาดและแรงปะทะของกระสุน 375 ที่สามารถนำไปใช้ได้กับสัตว์ขนาดเล็กจนถึงขนาดใหญ่ วิถีกระสุนราบ หัวกระสุนมีน้ำหนักประมาณ 200 เกรน - 350 เกรน โดยเฉพาะหัวกระสุนในขนาด 300 เกรน จะมีความเร็ว 27000 ฟิต/วินาที นับตั้งแต่กระสุนถูกขับออกจากรังเพลิง เกิดแรงปะทะอย่างสูงสุดถึง 4615 ฟุต - ปอนด์ ถือว่าเป็นกระสุนที่มีความเร็วและแรงเป็นอย่างมาก
พิเศษ ว. สุรพล
พิเศษ ว.สุรพล หรือชื่อจริง แรง ทองประกร เกิดเมื่อ 27 กันยายน พ.ศ. 2515 สถิติการชก 21 ครั้ง ชนะ 2 เสมอ 1 แพ้ 18
ประวัติ
พิเศษเป็นนักมวยสากลชาวไทยที่เดินสายไปชกต่างประเทศ โดยจากสถิติการชกที่มีบันทึกใน boxrec.com ทั้งสิ้น 21 ครั้ง เป็นการเดินทางไปชกที่ต่างประเทศทั้งจีน ญี่ปุ่น อินโดนีเซีย ออสเตรเลีย และฟิลิปปินส์ รวมทั้งสิ้น 15 ครั้ง โดยสถิติครั้งแรกที่บันทึกไว้ คือการเดินทางไปชิงแชมป์ PABA ที่จีน แพ้คะแนน ยูรา ดิมาร์ ไม่ได้แชมป์ พิเศษมาประสบความสำเร็จใน พ.ศ. 2544 ที่เป็นฝ่ายชนะคะแนน พนมเดช อ.ยุทธนากร ได้แชมป์มวยสากลเวทีราชดำเนินในรุ่นฟลายเวท ซึ่งเทียบเคียงได้กับแชมป์ประเทศไทย พิเศษป้องกันแชมป์ไว้ได้ 1 ครั้ง ก่อนจะเสียแชมป์คืนให้พนมเดช อ.ยุทธนากรใน พ.ศ. 2547
พิเศษเคยเดินทางไปชกกับนักมวยที่มีชื่อเสียงหลายคน เช่น วิค ดาร์ชิเนียน ซึ่งต่อมาได้เป็นแชมป์โลกรุ่นฟลายเวท IBF ฮายาโตะ อาซาอิ และ โนริยูกิ โคมัตสึ ซึ่งต่อมาได้เป็นผู้ท้าชิงแชมป์โลกของพงษ์ศักดิ์เล็ก ศิษย์คนองศักดิ์ เคยชกกับแหวนเพชร ชูวัฒนะ อดีตแชมป์ภาคฯ ซึ่งผลการชกปรากฏว่าเสมอกันเมื่อ พ.ศ. 2546 พิเศษแขวนนวมไปใน พ.ศ. 2547 หลังจากเสียแชมป์ให้พนมเดช
ประเทศอียิปต์ในพาราลิมปิกฤดูร้อน 2012
ประเทศอียิปต์ เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติอียิปต์เป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 40 คนใน 4 ชนิดกีฬา
กรีฑา
ผลการแข่งขันดังนี้ :
พนมเดช อ.ยุทธนากร
'''พนมเดช อ. ยุทธนากร''' ชาวจังหวัดสุรินทร์ เกิดเมื่อ 11 พฤษภาคม พ.ศ. 2517 สถิติการชก 54 ครั้ง ชนะ 27 (น็อค 15) แพ้ 27
เกียวก๊กโล
เกียวก๊กโล (Qiao Xuan; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก บิดาของนางไต้เกี้ยวและเสียวเกี้ยว มีบทบาทในตอนเล่าปี่แต่งงานกับซุนฮูหยิน โดยเป็นผู้ยกย่องคุณธรรมของเล่าปี่ให้ง่อก๊กไท่ฟัง และเป็นผู้ช่วยเล่าปี่ให้พ้นจากการหมายปองร้ายของจิวยี่
วิชชพัชร์ โกจิ๋ว
วิชชพัชร์ โกจิ๋ว (ชื่อเดิม: วิชชา; ชื่อเล่น: เดียว) ผู้กำกับภาพยนตร์ไทย กลุ่ม 365 ฟิล์ม เกิดเมื่อวันที่ 13 มีนาคม พ.ศ. 2520 ปัจจุบัน ยุติงานกำกับภาพยนตร์ ไปดำรงตำแหน่ง กรรมการผู้จัดการ บริษัท จีทีเอช ออน แอร์ จำกัด และ กำกับดูแลงาน ด้านการตัดต่อภาพยนตร์ ตามที่ถนัดและชื่นชอบ
เกียวก๊กโล
108183
กลศาสตร์ท้องฟ้า
กลศาสตร์ท้องฟ้า (Celestial mechanics) เป็นสาขาวิชาหนึ่งของการศึกษาดาราศาสตร์ ที่เกี่ยวข้องกับการเคลื่อนที่ของวัตถุท้องฟ้า โดยนำศาสตร์ของวิชาฟิสิกส์และกลศาสตร์ดั้งเดิม มาประยุกต์ใช้กับวัตถุทางดาราศาสตร์เช่น ดาวฤกษ์หรือดาวเคราะห์ เพื่อสร้างข้อมูลของตำแหน่งดาวขึ้น กลศาสตร์วงโคจร (Orbital mechanics หรือ astrodynamics) ก็เป็นสาขาย่อยสาขาหนึ่งในศาสตร์นี้ โดยมีเป้าหมายในการศึกษาเกี่ยวกับวงโคจรของดาวเทียมที่มนุษย์สร้างขึ้น
ประวัติของวิชากลศาสตร์ท้องฟ้า
กลศาสตร์ท้องฟ้าวิเคราะห์ยุคใหม่นั้นได้เริ่มต้นขึ้นเมื่อกว่า 300 ปีที่ผ่านมากับคัมภีร์ Principia ของเซอร์ไอแซก นิวตันเมื่อปี 1687 ชื่อ "กลศาสตร์ท้องฟ้า" เป็นชื่อเรียกล่าสุดที่ใช้เมื่อไม่นานมานี้ นิวตันได้เขียนบรรยายไว้ว่า ฟิลด์ (สนาม) นั้นควรจะถูกเรียกว่า "กลศาสตร์ตรรกยะ" (rational mechanics) คำว่า "พลศาสตร์" ถูกนำมาใช้ต่อมาในภายหลังเพียงเล็กน้อยโดย ก็อทฟรีท วิลเฮ็ล์ม ไลบ์นิทซ์ (Gottfried Leibniz), และกว่าศตวรรษหลังจากสมัยของนิวตัน, ปีแยร์-ซีมง ลาปลัส (Pierre-Simon Laplace) ได้เสนอให้ใช้คำว่า "กลศาสตร์ท้องฟ้า" อย่างไรก็ตามก่อนที่การศึกษาถึงที่มาของปัญหาของตำแหน่งของดาวเคราะห์ที่เป็นที่รู้จักกันนั้นอาจจะย้อนกลับไปเป็นเวลากว่า 3,000 ปีหรือมากกว่านั้น ก่อนหน้าที่จะถึงสมัยของเคปเลอร์นั้น, จะมีการเชื่อมโยงหลักการที่เกี่ยวข้องเข้าด้วยกันเล็กน้อย ระหว่างการคาดการณ์เชิงปริมาณการของตำแหน่งของดาวเคราะห์ คือการใช้เทคนิคทางเรขาคณิตหรือการคำนวณทางตัวเลขและการอภิปรายร่วมสมัยจากสาเหตุทางกายภาพของการเคลื่อนที่ของดาวเคราะห์
โยฮันเนส เคปเลอร์
โยฮันเนส เคปเลอร์ (27 ธันวาคม 1571 – 15 พฤศจิกายน 1630) เป็นคนแรกที่ได้ทำการรวมเอาวิชาการทำนายทางเรขาคณิตดาราศาสตร์เข้าด้วยกันได้อย่างกลมกลืน ซึ่งมีความโดดเด่นมาจากตั้งแต่ปโตเลมี มาจนถึงนิโคเลาส์ โคเปอร์นิคัส ด้วยแนวคิดทางกายภาพสำหรับในการสร้างวิชาดาราศาสตร์สมัยใหม่ที่มีผลลัพธ์ขึ้นอยู่กับสาเหตุปัจจัยที่มาที่ไปหรือเรียกกันว่า ฟิสิกส์ท้องฟ้า ....
สโมสรฟุตบอลเรอัลมาดริดในฤดูกาล 2013–14
ฤดูกาล 2013-14 ของ สโมสรฟุตบอลเรอัลมาดริด ซึ่งเป็นฤดูกาลที่ 110 ของสโมสร และเป็นฤดูกาลที่ 83 ของการได้อยู่บนลีกสูงสุด
ย้ายเข้า
รวมย้ายเข้าทั้งสิ้น: 175.5 ล้านยูโร
ย้ายออก
รวมตัวเลขจำนวนเงินที่ขายทั้งสิ้น: 122.4 ล้านยูโร
รายได้สุทธิ: 40.3 ล้านยูโร
ก่อนเปิดฤดูกาลและกระชับมิตร
อัปเดตล่าสุด: 2 มกราคม 2014
ที่มา: Bournemouth, PSG, International Champions Cup, Bernabéu Trophy, Teresa Herrera Trophy
แมตช์
อัปเดตล่าสุด: 17 พฤษภาคม 2014 แหล่งข้อมูล: RealMadrid.com, LFP.es, LigaBBVA.com, RFEF.es
รอบชิงชนะเลิศ
อัปเดตล่าสุด: 16 เมษายน 2014
ประธานาธิบดีกานา
ประธานาธิบดีกานา (President of Ghana) หรือเรียกอย่างเป็นทางการว่า ประธานาธิบดีแห่งสาธารณรัฐกานา (President of the Republic of Ghana) เป็นประมุขแห่งรัฐที่ได้รับการเลือกตั้ง โดยเป็นหัวหน้ารัฐบาลของประเทศกานา และผู้บัญชาการทหารสูงสุดของกองทัพกานา ผู้ดำรงตำแหน่งคนปัจจุบันคือ นานา อากูโฟ-อัดโด ซึ่งชนะการเลือกตั้งประธานาธิบดีในปี ค.ศ. 2020 ได้คะแนนนำอดีตประธานาธิบดี John Dramani Mahama เพียง 4.23% เขาสาบานตนเข้ารับตำแหน่งเป็นวาระที่สองในวันที่ 7 มกราคม ค.ศ. 2021
สโมสรฟุตบอลเรอัลมาดริดในฤดูกาล 2013–14
รอบชิงชนะเลิศ
แหล่งที่มา: UEFA
ประธานาธิบดีกานา
คุณสมบัติ
ตามบทที่ 8 มาตรา 62 ของรัฐธรรมนูญของประเทศกานา ค.ศ. 1992 บุคคลจะไม่มีคุณสมบัติสำหรับการเลือกตั้งเป็นประธานาธิบดีของประเทศกานา เว้นแต่:
สโมสรฟุตบอลเรอัลมาดริดในฤดูกาล 2013–14
รอบชิงชนะเลิศ
อัปเดตล่าสุด: 24 พฤษภาคม 2014
ประธานาธิบดีกานา
คุณสมบัติ
ผู้สมัครชิงตำแหน่งประธานาธิบดีต้องยื่นเอกสารการเสนอชื่อซึ่งลงนามโดยผู้ลงคะแนนเสียงที่ลงทะเบียนอย่างน้อยสองคนในแต่ละเขต และระบุชื่อรองประธานาธิบดีด้วย
สโมสรฟุตบอลเรอัลมาดริดในฤดูกาล 2013–14
ผู้เล่นที่ทำประตูสูงสุด
อัปเดตล่าสุด: 24 พฤษภาคม 2014
ประธานาธิบดีกานา
คุณสมบัติ
ประธานาธิบดีกานามีวาระสี่ปี และจำกัดการดำรงตำแหน่งไว้เพียงสองวาระ ไม่ว่าจะสืบทอดหรือแยกจากกัน ประธานาธิบดีคนแรกที่มีการจำกัดระยะเวลาคือ Jerry Rawlings ในปี ค.ศ. 2001
สโมสรฟุตบอลเรอัลมาดริดในฤดูกาล 2013–14
ผู้เล่นที่ทำประตูสูงสุด
แหล่งที่มา: Match reports in Competitive matches
ประธานาธิบดีกานา
คุณสมบัติ
หากประธานาธิบดีเสียชีวิต ลาออก ไร้ความสามารถถาวร หรือถูกถอดถอนจากตำแหน่ง รองประธานาธิบดีจะขึ้นดำรงตำแหน่งประธานาธิบดีโดยอัตโนมัติตามวาระที่เหลืออยู่ หากรองประธานาธิบดีขึ้นสู่ตำแหน่งประธานาธิบดีก่อนที่วาระของประธานาธิบดีจะสิ้นสุดลงมากกว่ากึ่งหนึ่ง รองประธานาธิบดีจะได้รับอนุญาตให้ดำรงตำแหน่งประธานาธิบดีได้เพียงวาระเดียวเท่านั้น ถ้าทั้งประธานาธิบดีและรองประธานาธิบดีไม่สามารถปฏิบัติหน้าที่แทนประธานาธิบดีได้ ให้ประธานรัฐสภาเป็นรักษาการประธานาธิบดี และจะต้องจัดให้มีการเลือกตั้งใหม่ภายในสามเดือน
การสาบานตนเข้ารับตำแหน่ง
ประธานาธิบดีกานาต้องเข้าสาบานตนที่ถูกเรียบเรียงโดยประธานผู้พิพากษาต่อหน้ารัฐสภาและพลเมืองของกานา เพื่อเตือนสติประธานาธิบดีที่ได้รับเลือกว่าจะต้องทำสิ่งต่อไปนี้:
"ข้าพเจ้า _______________ ได้รับเลือกให้ดำรงตำแหน่งระดับสูงของประธานาธิบดีแห่งสาธารณรัฐกานา (ในนามของพระเจ้าผู้ทรงฤทธานุภาพ) ขอสาบาน) (ยืนยันอย่างเคร่งขรึม) ว่าข้าพเจ้าจะซื่อสัตย์และแน่วแน่ต่อสาธารณรัฐกานา ว่าข้าพเจ้าจะรักษา คุ้มครอง และปกป้องรัฐธรรมนูญแห่งสาธารณรัฐกานาตลอดเวลา และข้าพเจ้าอุทิศตนเพื่อการรับใช้และความเป็นอยู่ที่ดีของประชาชนในสาธารณรัฐกานา และทำสิ่งที่ถูกต้องให้กับบุคคลทุกประเภท
ข้าพเจ้า (ขอสาบานอย่างเคร่งขรึม) (ขอยืนยันอย่างเคร่งขรึม) ว่าข้าพเจ้าถ้าหากฝ่าฝืนคำสาบานนี้เมื่อใดก็ตาม ข้าพเจ้าจะยอมจำนนต่อกฎหมายของสาธารณรัฐกานาและรับโทษตามกฎหมาย (ดังนั้นขอพระเจ้าคุ้มครองข้าพเจ้าด้วย)" (So help me God)"
เกียรติยศ
หลังจากที่ประธานาธิบดีที่มาจากการเลือกตั้งสาบานตนเข้ารับตำแหน่งแล้ว จะมีการมอบเครื่องราชอิสริยาภรณ์ต่อไปนี้ให้กับประธานาธิบดี สิ่งเหล่านี้ใช้แสดงยศตำแหน่งและใช้ในโอกาสพิเศษ
มณีนาคา
มณีนาคา เป็นละครโทรทัศน์ไทย แนว โรแมนติก-ดราม่า-แฟนตาซี สร้างจากบทประพันธ์ของ มัลลิกา นำมาสร้างเป็นละครโทรทัศน์ทางช่อง 8 ในปี 2562 ผลิตละครโดย บริษัท เอ พลัส โปรดักชั่น จำกัด โดยผู้จัด บุณฑณิก บูลย์สิน กำกับการแสดงโดย มารยาท ไทยนิวัฒน์วิไล นำแสดงโดย ยุทธนา เปื้องกลาง, เกวลิน ศรีวรรณา , จิระ ด่านบวรเกียรติ , อริสรา ทองบริสุทธิ์ , ปภาวิน หงษ์ขจร ออกอากาศทุกวันจันทร์ถึงวันพฤหัสบดี เวลา 18.45 - 19.45 น. และวันศุกร์ เวลา 18.25 - 19.25 น. เริ่มออกอากาศตอนแรกวันจันทร์ที่ 6 พฤษภาคม - 1 กรกฎาคม พ.ศ. 2562 และเปลี่ยนเวลาการออกอากาศเป็นเวลาเป็น วันจันทร์ถึงวันพฤหัสบดี เวลา 19.00 - 20.00 น. ตั้งแต่วันจันทรืที่ 8 กรกฎาคมเป็นต้นไป วันอังคารที่ 2 กรกฎาคม - 17 กันยายน พ.ศ. 2562 ต่อจากละคร เพรงลับแล
เทรลเลอร์บรรทุกรถยนต์
เทรลเลอร์บรรทุกรถยนต์ (car carrier trailer) และรู้จักกันในฐานะ เทรลเลอร์ขนส่งรถยนต์ (car-carrying trailer, car hauler, auto transport trailer ฯลฯ) เป็นชนิดของเทรลเลอร์ หรือเซมิเทรลเลอร์ ที่ออกแบบมาเพื่อการขนส่งยานพาหนะโดยสารผ่านทางรถบรรทุกอย่างมีประสิทธิภาพ
เทรลเลอร์บรรทุกรถยนต์สมัยใหม่สามารถเปิดหรือปิดล้อมได้ เทรลเลอร์เพื่อการพาณิชย์ส่วนใหญ่มีทางลาดในตัวสำหรับการโหลดและเอารถยนต์ลง รวมถึงระบบไฮดรอลิกกำลังไฟฟ้าเพื่อยกระดับและลดทางลาดสำหรับการเข้าถึงแบบโดยลำพังตัวมันเอง
เทรลเลอร์บรรทุกรถยนต์เชิงพาณิชย์
เช่นเดียวกับเซมิเทรลเลอร์แบบอื่น ๆ เทรลเลอร์บรรทุกรถยนต์เพื่อการพาณิชย์ส่วนใหญ่ติดกับรถแทรกเตอร์โดยใช้ข้อต่อจานพ่วง แต่ละเทรลเลอร์สามารถปิดล้อม มีผนังเหมือนเทรลเลอร์ตู้ธรรมดา ซึ่งกำบังยานพาหนะที่ส่งมอบเป็นการป้องกันเพิ่มเติม ที่ความจุลดลงมา; หรือเปิดออก ในการออกแบบท่อเหล็กโครงเหล็กที่เห็นกันทั่วไป ซึ่งเปิดเผยยานพาหนะเป็นส่วนประกอบ แต่ช่วยเพิ่มความจุมากขึ้น เทรลเลอร์บรรทุกรถยนต์เชิงพาณิชย์อเมริกันโดยทั่วไปจะมีขนาดความจุระหว่าง 5 ถึง 9 คัน ซึ่งขึ้นอยู่กับขนาดของรถยนต์และเทรลเลอร์ (ความจุถูกจำกัดโดยน้ำหนักสูงสุด 80,000 ปอนด์ ที่ยานพาหนะบนท้องถนนต้องอยู่ภายใต้กฎหมายของสหรัฐ ) ทั้งนี้ มีพบยานพาหนะที่มีความจุสูงกว่าอย่างเห็นได้ชัดทั่วโลก เช่น การโหลดเคียงข้างกันแบบจีน
โดยทั่วไปแล้วเทรลเลอร์บรรทุกรถยนต์เชิงพาณิชย์แบบเปิดจะมีการออกแบบสองชั้น โดยทั้งสองชั้นแบ่งออกเป็นทางลาดสำหรับบรรทุกและจัดเก็บจำนวนมากซึ่งสามารถเอียงและยกขึ้นได้โดยอิสระจากกันด้วยระบบไฮดรอลิก ซึ่งแตกต่างจากรถบรรทุกที่ติดตั้งอุปกรณ์ยกหรือลากรถอื่นแบบพื้นเรียบซึ่งมักจะต้องขนส่งยานพาหนะที่ไม่ได้วิ่ง ซึ่งเทรลเลอร์บรรทุกรถยนต์ไม่ได้ติดตั้งอุปกรณ์ยกหรือรอก แต่ต้องอาศัยยานพาหนะที่จะบรรทุกภายใต้กำลังของตัวเอง ระบบไฮดรอลิกของเทรลเลอร์ช่วยให้สามารถปรับทางลาดในแนวลาดชันได้ ดังนั้นจึงสามารถขับรถขึ้นและยึดกับพื้นทางลาดได้ด้วยโซ่, วงล้อแบบผูก หรือสายรัดล้อ หลังจากนั้นสามารถเอียงทางลาดไปในทิศทางใดก็ได้เพื่อเพิ่มประสิทธิภาพการซ้อน
ในการโหลดยานพาหนะบนดาดฟ้าด้านบนของเทรลเลอร์เชิงพาณิชย์สองชั้น ครึ่งหลังของดาดฟ้าสามารถเอียงและลดลงด้วยระบบไฮดรอลิก รวมถึงสร้างทางลาดขับขึ้นไปยังดาดฟ้าชั้นบน ซึ่งโดยปกติแล้ว ดาดฟ้าด้านบนจะโหลดก่อนและโหลดออกตอนสุดท้ายเนื่องจากการมีรถอยู่บนดาดฟ้าด้านล่างทำให้ไม่สามารถลดทางลาดบนดาดฟ้า
ทั้งนี้ ระบบไฮดรอลิกของเทรลเลอร์ทำงานโดยใช้กล่องควบคุมที่ติดตั้งบนตัวเทรลเลอร์
อุปกรณ์อื่น ๆ
เพื่อเพิ่มความจุในการจัดเก็บ รถบรรทุกบางคัน ซึ่งโดยทั่วไปเรียกว่าหน่วยสติงเกอร์ จะมีการติดตั้ง "โอเวอร์เฮด" — ซึ่งเป็นพื้นที่จัดเก็บพิเศษที่ติดตั้งเหนือห้องโดยสารรถบรรทุก ซึ่งสามารถเข้าถึงได้ผ่านทางลาดด้านบนของเทรลเลอร์บรรทุกรถยนต์ โดยสามารถบรรทุกยานพาหนะได้สูงสุด 3 คันบนรถบรรทุก ได้แก่ หนึ่งคันบนหลังคา และสองคันบนยางล้อ/ขับเคลื่อนที่ 5
ไหงมาอยู่นี่ครับ คุณครู!?
ไหงมาอยู่นี่ครับ คุณครู!? หรือชื่อย่อในภาษาญี่ปุ่นว่า  นังโกโกะ  เป็นซีรีส์มังงะญี่ปุ่น แต่งเรื่องและวาดภาพโดนโซโบโร ตีพิมพ์ในนิตยสารยังแมกกาซีนรายสัปดาห์ นิตยสารมังงะแนวเซเน็งของสำนักพิมพ์โคดันชะตั้งแต่เดือนเมษายน พ.ศ. 2560 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 11 เมื่อเดือนพฤศจิกายน พ.ศ. 2563 มังงะมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ซีรีส์อนิเมะโทรทัศน์ดัดแปลงผลิตโดยเทียร์สตูดิโอ ออกอากาศตั้งแต่เดือนเมษายนถึงมิถุนายน พ.ศ. 2562
ซอฟต์เทนนิส
ประวัติ
ในช่วงปลายศตวรรษที่ 19 กีฬาเทนนิสถูกนำไปเล่นที่ญี่ปุ่นและได้มีการปรับเปลียนวิธีการเล่นเพื่อให้เขากับรสนิยมของชาวญี่ปุ่น ไม้ และลูก ก็ได้ถูกปรับเปลียนจนกลายเป็นเกมที่รูกจักกันชื่อซอฟต์เทนนิส
การแข่งขัน
ในปัจจุบัน จัดให้มีการแข่งขัน ทั้งสิ้น 7 ประเภท ได้แก่
ขนาดของสนามซอฟต์เทนนิส
สนามเป็นพื้นแข็ง ขนาด 10.97 × 23.77 เมตร กว้างยาวเท่ากับสนามเทนนิส และสามารถใช้สนามเดียวกับสนามเทนนิสได้ ในประเภทเดี่ยว สนามจะถูกแบ่งออกเป็น 4 ส่วน มีเขตเสิร์ฟมีสี่เหลี่ยมผืนผ้าขนาดเล็กอยู่ภายในยาว 12.80 เมตร และกว้าง 8.23 เมตร มีตาข่ายคั่นกลางขึงตึง และเส้นแบ่งครึ่งด้านกว้างของสี่เหลี่ยมรูปใหญ่ พื้นของคอร์ตจะเป็นดินหรืออย่างอื่นก็ได้ ด้านข้างควรมีพื้นที่ว่าง ไม่ต่ำกว่า 6 เมตร และด้านหลังควรมีที่ว่างไม่ต่ำกว่า 8 เมตร
กติกาซอฟต์เทนนิส
ผู้เล่น มีทั้งประเภทเดี่ยวและประเภทคู่ และมีทั้งชายและหญิง ใช้แร็กเกตเดียวตลอด
การแข่งขัน
เริ่มด้วยการเสี่ยงเหรียญมีด้าน A และด้าน B เมื่อกรรมการขานว่า "พร้อม" ผู้เล่นจะเข้าประจำที่เมื่อกรรมการขานว่า "เริ่มได้" จึงเริ่มแข่งขันเมื่อกรรมการขานว่า "เกมส์เซต" การแข่งขันก็สิ้นสุดลง
การนับคะแนน 1-2-3 เกม มีเกณฑ์การตัดสิน ดังนี้
หมายเหตุ : จำนวนเกมที่ใช้แข่งขัน ถ้าแข่งขันไม่เกิน 7 เกม ใน 1 เซต ฝ่ายใดทำคะแนนได้ 4 เกมก่อนถือว่าเป็นผู้ชนะ ในกรณีที่ทั้ง 2 ฝ่ายได้คะแนนเท่ากัน คนละ 3 เกม เกมสุดท้ายให้เล่นเพียง 7 แต้ม โดยผลัดเปลี่ยนกันเสิร์ฟคนละ 2 แต้ม
เกรอัม พอตเตอร์
เกรอัม สตีเวิน พอตเตอร์ (Graham Stephen Potter; เกิดวันที่ 20 พฤษภาคม ค.ศ. 1975) เป็นผู้จัดการทีมฟุตบอลและอดีตนักฟุตบอลชาวอังกฤษในตำแหน่งแบ็กซ้าย โดยล่าสุดเป็นหัวหน้าผู้ฝึกสอนของเชลซีในพรีเมียร์ลีก
เขาเล่นฟุตบอลอาชีพถึง 13 ปี โดยลงเล่น 307 นัดในฟุตบอลลีก เขายังเคยเล่นให้กับเซาแทมป์ตันในพรีเมียร์ลีกและชรูส์บรีทาวน์ในฟุตบอลคอนเฟอเรนซ์ ในระดับทีมชาติ เขาเคยลงเล่นเพียงนัดเดียวให้กับทีมชาติอังกฤษรุ่นอายุไม่เกิน 21 ปี
พอตเตอร์เริ่มทำหน้าที่เป็นผู้จัดการทีมฟุตบอลในเดือนธันวาคม ค.ศ. 2010 กับสโมสรออสเตอร์ซุนด์สในสวีเดน เขาพาทีมเลื่อนชั้นสามครั้ง ชนะเลิศฟุตบอลถ้วยแห่งชาติ และเข้ารอบแพ้คัดออกของยูฟ่ายูโรปาลีก ฤดูกาล 2017–18 เขารับตำแหน่งเป็นผู้จัดการทีมสวอนซีซิตีในเดือนมิถุนายน ค.ศ. 2018 และย้ายไปทำหน้าที่กับไบรตันแอนด์โฮฟอัลเบียนในปีถัดมา
ผู้จัดการ
ออสเตอร์ซุนด์ส
รางวัลส่วนตัว
เจียวขิม
168219
ฆัชคาร์
ฆัชคาร์ (խաչքար, ) หรือ ศิลากางเขนอาร์มีเนีย (Armenian cross-stone) หมายถึงศิลาที่แกะสลักไว้เป็นอนุสรณ์ โดยแกะเป็นภาพไม้กางเขน และบ่อยครั้งมีลายโรเซต, ลายไขว้ และลายพรรณพฤกษาประกอบด้วย ฆัชคาร์เป็นลักษณะเด่นของศิลปะอาร์มีเนียคริสต์ในสมัยกลาง นับตั้งแต่ปี 2010 ฆัชคาร์ทั้งในแง่สัญลักษณ์และในแง่งานหัตถกรรมได้รับการขึ้นทะเบียนเป็นมรดกภูมิปัญญาทางวัฒนธรรมของยูเนสโก
ฆัชคาร์ในยุคแรก ๆ ตั้งขึ้นเพื่อช่วยให้วิญญาณของทั้งผู้ที่เสียชีวิตไปแล้วและผู้ที่ยังมีชีวิตอยู่ได้พ้นจากบาป (salvation) รวมถึงยังพบว่าตั้งขึ้นเพื่อระลึกถึงชัยชนะทางทหาร การก่อสร้างโบสถ์ หรือตั้งขึ้นเป็นรูปแบบหนึ่งของการป้องกันภัยพิบัติธรรมชาติ ฆัชคาร์แท้จริงค้นพบเก่าแก่ที่สุดในสมัยศตวรรษที่ 9
หมู่ฆัชคาร์จำนวนมากที่สุดที่ยังเหลือถึงปัจจุบันในอาร์มีเนียอยู่ที่สุสานใหญ่นอราตุสริมชายฝั่งทะเลสาบเซวาน สุสานนี้เป็นสุสานเก่าแก่ที่มีฆัชคาร์ราว 900 ชิ้น จากยุคสมัยและรูปแบบที่แตกต่างกัน ในอดีตนั้น จำนวนของหมู่ฆัชคาร์ที่มากที่สุดอยู่ในสุสานอาร์มีเนียในจุลฟา สาธารณรัฐปกครองตนเองนาคีชีวัน ประเทศอาเซอร์ไบจาน ซึ่งมีรายงานในปี 1648 ว่ามีฆัชคาร์มากถึงราว 10,000 ชิ้น หลังการทำลายจากหลายสาเหตุ โดยเฉพาะจากการทำลายโดยจงใจของทหารอาเซอร์ไบจาน ในรายงานปี 1998 เหลือฆัชคาร์ในจุลฟาเพียง 2,700 ชิ้นเท่านั้น ซึ่งเป็นผลมาจากนโยบายของรัฐบาลอาเซอร์ไบจานในการทำลายสุสานสมัยกลางทั้งหมดให้สิ้นไปอย่างเป็นระบบในปี 1998 ถึง 2005
สมิตา สรสุชาติ
สมิตา สรสุชาติ อดีตหัวหน้าพรรคมหาชน และเป็นภริยาของนายอรรคพล สรสุชาติ อดีตโฆษกประจำสำนักนายกรัฐมนตรี
ประวัติ
สมิตา สรสุชาติ เกิดเมื่อวันที่ 26 มีนาคม พ.ศ. 2503 ที่เขตคลองเตย กรุงเทพมหานคร(จังหวัดพระนครในขณะนั้น)เป็นบุตรสาวของ ร้อยเอกสมิต ยมะสมิต กับหม่อมหลวงพร้อมจิตร ยมะสมิต (สกุลเดิม สนิทวงศ์) มีน้องชายหนึ่งคน ชื่อ ชาลี ยมะสมิต สำเร็จการศึกษาระดับปริญญาตรี ด้านอักษรศาสตร์ จากจุฬาลงกรณ์มหาวิทยาลัย เมื่อปี พ.ศ. 2526 และปริญญาโท ด้านภูมิภาคศึกษา จากมหาวิทยาลัยลอนดอน เมื่อปี พ.ศ. 2539 และสำเร็จการศึกษาปริญญาตรี ด้านนิติศาสตร์ (ระบบทางไกล) จากมหาวิทยาลัยรังสิต
งานการเมือง
สมิตา สรสุชาติ เคยร่วมงานการเมืองกับพรรคประชาธิปัตย์ โดยลงสมัครสมาชิกสภาผู้แทนราษฎร กรุงเทพมหานคร เขต 24 ในการเลือกตั้ง พ.ศ. 2544 ต่อมาได้ย้ายมาร่วมงานกับพรรคมหาชน พร้อมกับนายอรรคพล และได้รับเลือกในที่ประชุมพรรค เมื่อวันที่ 20 มกราคม พ.ศ. 2551 ให้ดำรงตำแหน่งหัวหน้าพรรคมหาชน
ปฏิทรรศน์ของแฟร์มี
ตามแนวคิดเช่นนี้ สิ่งมีชีวิตนอกโลกน่าจะเคยมาเยี่ยมโลกแล้ว แฟร์มีได้ให้ข้อสังเกตว่า ยังไม่มีหลักฐานที่น่าเชื่อถือในเรื่องนี้ ซึ่งทำให้เขาถามว่า แล้วหายไปไหนกันหมด มีคำอธิบายปฏิทรรศน์ของแฟร์มีหลายอย่าง โดยหลักอธิบายว่า สิ่งมีชีวิตนอกโลกที่ชาญฉลาดมีน้อยมาก หรือให้เหตุผลต่าง ๆ ว่า ทำไมอารยธรรมเช่นนี้จึงไม่ได้ติดต่อกับหรือเดินทางมายังโลก
มูลฐาน
ปฏิทรรศน์นี้เป็นความขัดแย้งกันระหว่างข้อโต้แย้งว่า ขนาดของเอกภพและความน่าจะเป็นดูจะบ่งว่า สิ่งมีชีวิตเป็นเรื่องสามัญในเอกภพ กับการไม่มีหลักฐานว่า มีสิ่งมีชีวิตในที่อื่น ๆ ยกเว้นโลก
ข้อโต้แย้งส่วนที่สองเป็นเรื่องความน่าจะเป็น คือ เพราะสิ่งมีชีวิตสามารถรอดชีวิตแม้ในสถานะที่ขาดแคลนได้ และเพราะมันมักจะสร้างอาณานิคมในแหล่งที่อยู่ใหม่ ๆ จึงเป็นไปได้ว่า อารยธรรมบางส่วนจะต้องมีเทคโนโลยีก้าวหน้า สืบหาทรัพยากรใหม่ ๆ ในอวกาศ เข้ายึดครองระบบดาวของตน และต่อจากนั้น ยึดครองระบบดาวรอบ ๆ ตน แต่ก็กลับไม่มีหลักฐานว่ามีสิ่งมีชีวิตเช่นนี้อื่น ๆ ในโลก หรือในเอกภพที่รู้ได้ แม้หลังเอกภพเกิดมาแล้ว 14,000 ล้านปี ความขัดแย้งนี้ควรมีคำตอบ ตัวอย่างคำตอบรวมทั้งสิ่งมีชีวิตที่ชาญฉลาดมีน้อยกว่าที่เราคิด หรือข้อสมมุติของเราเกี่ยวกับพัฒนาการหรือพฤติกรรมของสิ่งมีชีวิตที่ชาญฉลาดไม่ถูกต้อง หรือกระทั่งว่า ความเข้าใจทางวิทยาศาสตร์เรื่องเอกภพในปัจจุบันยังไม่สมบูรณ์พอ
ปฏิทรรศน์นี้สามารถกล่าวได้สองอย่าง อย่างแรกคือ "ทำไมจึงไม่พบมนุษย์ต่างดาวหรือสิ่งประดิษฐ์ของพวกเขาในโลกใบนี้ หรือในระบบสุริยะนี้" ถ้าการเดินทางระหว่างดวงดาวเป็นไปได้ แม้แต่การเดินทางอย่างช้า ๆ ซึ่งโลกเราก็เกือบจะมีแล้ว ก็จะใช้เวลาเพียงแค่ 5-50 ล้านปีเพื่อยึดครองดาราจักรทั้งหมด นี่เป็นเพียงช่วงเวลาสั้น ๆ เทียบกับธรณีกาล ไม่ต้องกล่าวถึงจักรวาลกาล ดังนั้น ปัญหาก็คือ ทำไมจึงยังไม่มีการยึดครองดาราจักรเพราะมีดาวฤกษ์ที่เก่าแก่กว่าดวงอาทิตย์มากมายและเพราะน่าจะมีสิ่งมีชีวิตที่ชาญฉลาดซึ่งวิวัฒนาการขึ้นในที่อื่น ๆ อนึ่ง แม้ถ้าการยึดครองจักรวาลทำไม่ได้หรือไม่ต้องการ การสำรวจจักรวาลก็อาจทำได้ด้วยเครื่องสำรวจดวงดาว ซึ่งอาจทิ้งร่องรอยให้เห็นได้ในระบบสุริยะ เช่น เครื่องจักรที่เสียแล้ว หรือหลักฐานของการขุดเหมืองแร่ แต่ก็ไม่เคยพบสิ่งเหล่านี้
คำถามอย่างที่สองก็คือ "ทำไมเราจึงไม่เห็นร่องรอยสิ่งมีชีวิตอันชาญฉลาดที่อื่นในเอกภพ" คำถามนี้ไม่สมมุติว่าสามารถเดินทางระหว่างดวงดาวได้ แต่ก็คิดรวมดาราจักรอื่น ๆ ด้วย สำหรับดาราจักรที่ห่างไกล เวลาเดินทางอาจเป็นเหตุให้ไม่มีมนุษย์ต่างดาวมาเยี่ยมโลก แต่อารยธรรมที่ก้าวหน้าพอก็อาจสามารถสังเกตเห็นได้แม้จากระยะไกล ๆ แม้ถ้าหายากมาก ขนาดเอกภพก็ยังชี้ว่าควรจะมีอารยธรรมเช่นนี้ในประวัติของเอกภพ และเพราะสามารถตรวจจับได้เป็นระยะไกล ๆ ชั่วระยะเวลาพอสมควร จึงควรมีที่อยู่ในช่วงที่มนุษย์พอตรวจจับได้ ยังไม่ชัดเจนว่าความขัดแย้งเช่นนี้มากหรือน้อยกว่าเมื่อพิจารณาเพียงแค่ดาราจักรของเรา หรือเมื่อพิจารณาเอกภพทั้งหมด
ข้อวิจารณ์เชิงตรรกะ
ปฏิทรรศน์ของแฟร์มีถูกวิจารณ์ว่าใช้ตรรกศาสตร์เชิงประพจน์อย่างไม่สมควร ตามงานปี 1985 ถ้าเขียนปฏิทรรศน์ใหม่ด้วย modal logic ก็จะไม่เหลือความขัดแย้ง
ประวัติและชื่อ
ในปี 1950 เมื่อยังทำงานอยู่ที่ห้องปฏิบัติการแห่งชาติลอสอาลามอส (Los Alamos National Laboratory) แฟร์มีคุยกับเพื่อนร่วมงาน (รวมทั้ง เอ็ดเวิร์ด เทลเลอร์) เมื่อกำลังเดินไปทานอาหารกลางวัน เรื่องยูเอฟโอกับเรื่องการ์ตูน ที่ทะเล้น ๆ โทษมนุษย์ต่างดาวเรื่องถังขยะของเมืองที่หายไป แม้จะได้เปลี่ยนไปคุยเรื่องอื่น แต่ในช่วงกำลังทานอาหาร แฟร์มีได้อุทานว่า พวกเขาอยู่ที่ไหน เทลเลอร์จำได้ว่า คำถามนี้ทำให้ทุกคนหัวเราะเพราะแปลกดีว่า แม้อยู่ดี ๆ แฟร์มีก็ถามคำถามนี้ขึ้นมา แต่ทุกคนที่โต๊ะกินข้าวก็เข้าใจทันทีว่าเขากำลังพูดถึงสิ่งมีชีวิตนอกโลก เพื่อนอีกคนหนึ่ง (Herbert York) จำได้ว่า แฟร์มีต่อจากนั้นได้คำนวณค่าความน่าจะเป็นของการมีดาวเคราะห์เช่นกับโลกและของสิ่งมีชีวิต ความเป็นไปได้ของการเกิดและการดำรงอยู่ของอารยธรรมที่มีเทคโนโลยีซึ่งก้าวหน้าเป็นต้น แล้วสรุปว่า โลกน่าจะมีมนุษย์ต่างดาวมาเยี่ยมตั้งนานแล้วและหลายครั้งแล้ว
แม้ชื่อของแฟร์มีจะเป็นชื่อของปฏิทรรศน์ แต่เขาไม่ใช่บุคคลแรกที่ถามคำถามนี้ เช่น นักวิทยาศาสตร์ชาวรัสเซียได้กล่าวถึงเรื่องนี้ในเอกสารที่ไม่ได้เผยแพร่ตั้งแต่ปี 1933 แล้ว เขาได้ให้ข้อสังเกตว่า "คนทั่วไปปฏิเสธว่ามีสิ่งมีชีวิตที่ชาญฉลาดที่ดาวเคราะห์ต่าง ๆ ของเอกภพ" เพราะ "1. ถ้าสิ่งมีชีวิตเช่นนี้มี ก็ควรจะได้มาเยี่ยมโลกเราแล้ว และ 2. ถ้าอารยธรรมเช่นนี้มี ก็จะแสดงร่องรอยให้เราเห็น" แม้นี่ฟังดูไม่ใช่ปฏิทรรศน์สำหรับคนอื่น ๆ ผู้อาจคิดว่าข้อความนี้แสดงนัยว่า ไม่มีมนุษย์ต่างดาว แต่ก็เป็นปฏิทรรศน์สำหรับผู้เขียนผู้เชื่อเรื่องสิ่งมีชีวิตนอกโลกและการเดินทางในอวกาศอย่างจริงจัง ดังนั้น เขาจึงเสนอสมมติฐานสวนสัตว์ (zoo hypothesis) ที่คาดว่า มนุษย์ยังไม่พร้อมให้สิ่งมีชีวิตเช่นนี้ติดต่อ แต่แม้นักวิทยาศาสตร์ผู้นี้เองก็อาจไม่ใช่คนแรกที่กล่าวถึงปฏิทรรศน์ เพราะเขาได้อ้างอิงคนอื่น ๆ ที่ได้ปฏิเสธการมีอารยธรรมนอกโลก
ต่อมาในปี 1975 นักฟิสิกส์ดาราศาสตร์ไมเคิล ฮาร์ต ได้ตีพิมพ์งานตรวจสอบปฏิทรรศน์นี้อย่างละเอียด ซึ่งได้กลายเป็นแหล่งอ้างอิงทางงานวิจัยในเรื่องนี้ซึ่งบางครั้งเรียกว่า ปฏิทรรศน์ของแฟร์มี-ฮาร์ต (Fermi-Hart paradox) คนอื่น ๆ อาจชอบชื่อนี้เพราะ "แม้แฟร์มีจะได้เครดิตว่า ถามคำถามนี้เป็นคนแรก แต่ฮาร์ตก็เป็นคนแรกที่วิเคราะห์ปัญหาอย่างละเอียดแล้วแสดงว่า ปัญหาแก้ไม่ได้ง่าย ๆ และก็เป็นคนแรกที่ตีพิมพ์ผลงานของตน" ส่วนนักเขียนอีกท่านหนึ่งอ้างว่า คำว่า ปฏิทรรศน์ของแฟร์มี เป็นชื่อไม่เหมาะสม เพราะเรื่องนี้ไม่ใช่ปฏิทรรศน์ด้วย ไม่ควรให้เครดิตแฟร์มีด้วย แต่ชอบชื่อ อาร์กิวเมนต์ของฮาร์ต-ทิปเลอร์ (Hart-Tipler argument) เพราะให้เครดิตฮาร์ตว่าเป็นผู้เริ่มต้น และให้เครดิตนักฟิสิกส์ชาวอเมริกันแฟรงก์ เจ. ทิปเลอร์ ว่าช่วยต่อยอดอาร์กิวเมนต์นี้
ชื่ออื่น ๆ ที่คล้ายกับคำถามของแฟร์มี (คือ พวกเขาอยู่ที่ไหน) รวมทั้ง Great Silence (ความเงียบอย่างมหันต์) และ silentium universi (ความเงียบของเอกภพ) แม้คำเหล่านี้จะกล่าวถึงเพียงแค่ส่วนเดียวของปฏิทรรศน์ คือความไม่มีหลักฐานว่ามีอารยธรรมอื่น
สมการของเดรก
สมการของเดรก (Drake equation) มีหลักทฤษฎีที่สัมพันธ์อย่างใกล้ชิดกับปฏิทรรศน์นี้ นักฟิสิกส์ดาราศาสตร์ชาวอเมริกันแฟรงก์ เดรก ได้คิดสมการนี้ขึ้นในปี 1961 เพื่อประเมินค่าความน่าจะเป็นหลายอย่างที่เกี่ยวข้องกับการมีสิ่งมีชีวิตนอกโลก เป็นการพิจารณาอัตราการเกิดดาวฤกษ์ในดาราจักร, เศษส่วนของดาวฤกษ์ที่มีดาวเคราะห์และจำนวนดาวเคราะห์ที่สิ่งมีชีวิตสามารถอยู่ได้, เศษส่วนของดาวเคราะห์เช่นนั้นที่เกิดสิ่งมีชีวิต, เศษส่วนดาวเคราะห์ที่เกิดสิ่งมีชีวิตซึ่ง "ชาญฉลาด", เศษส่วนสิ่งมีชีวิตที่มีเทคโนโลยีซึ่งสามารถตรวจจับได้ และระยะเวลาที่สามารถตรวจจับอารยธรรมเช่นนี้ได้ ปัญหาหลักของสมการก็คือพจน์ 4 อย่างหลังไม่มีข้อมูลโดยประการทั้งปวง ทำให้ประเมินคำตอบของสมการโดยไม่เดาไม่ได้
ทั้งคนมองโลกในแง่ดีและแง่ร้ายได้ใช้สมการเดรกเหมือนกันโดยได้ผลที่ต่างกันมาก
งานประชุมทางวิทยาศาสตร์แรกเรื่องการค้นหาสิ่งมีชีวิตทรงภูมิปัญญานอกโลก (SETI) ซึ่งมีผู้เข้าร่วม 10 คนรวมทั้งแฟรงก์ เดรก และคาร์ล เซแกน คาดว่า น่าจะมีอารยธรรมระหว่าง 1,000-100,000,000 แห่งภายในดาราจักรทางช้างเผือก แต่แฟรงก์ ทิปเลอร์ และนักฟิสิกส์ชาวอังกฤษจอห์น ดี. บาร์โรว์ ก็ได้ใช้ค่าตัวแปรที่มองโลกในหลายแง่ แล้วคาดว่าจำนวนอารยธรรมโดยเฉลี่ยในดาราจักรหนึ่ง ๆ น้อยกว่า 1 มาก
ข้อมูลการทดลอง
ส่วนสองส่วนของปฏิทรรศน์นี้มีหลักฐานการทดลอง คือมีดาวเคราะห์จำนวนมากที่สิ่งมีชีวิตอาจอยู่ได้ และไม่มีหลักฐานว่ามีสิ่งมีชีวิตอื่นนอกโลก ส่วนแรกแม้เป็นเพียงแค่ข้อสมมุติในสมัยของแฟร์มีเอง แต่ปัจจุบันได้ค้นพบดาวเคราะห์นอกระบบสุริยะเป็นพัน ๆ ดวงแล้ว และมีแบบจำลองทางวิทยาศาสตร์ที่พยากรณ์ว่ามีดาวเคราะห์ที่อยู่ได้เป็นพัน ๆ ล้านดวงในดาราจักรทางช้างเผือก
ดาราศาสตร์และเซติ (SETI)
แม้ปกตินักดาราศาสตร์จะไม่หาสิ่งมีชีวิตนอกโลก พวกเขาก็ได้พบเหตุการณ์ที่เบื้องต้นไม่สามารถอธิบายได้ยกเว้นสมมุติว่ามีอารยธรรมที่ชาญฉลาดเป็นเหตุ ยกตัวอย่างเช่น เมื่อค้นพบพัลซาร์ PSR B1919+21 ในปี 1967 พวกเขาตั้งชื่อมันว่า มนุษย์เล็กสีเขียว (little green man) เพราะพัลส์รังสีแม่เหล็กไฟฟ้าที่มันส่งซ้ำเป็นรอบ ๆ ตามเวลาอย่างแม่นยำ แต่ในทุกกรณี ต่อมาก็สามารถหาคำอธิบายอื่นได้โดยไม่เกี่ยวกับสิ่งมีชีวิตที่ชาญฉลาด เช่น พัลซาร์เป็นปรากฏการณ์เนื่องกับดาวนิวตรอน ถึงกระนั้น ก็ยังมีโอกาสพบร่องรอยเทคโนโลยีของสิ่งมีชีวิตเช่นนั้นอยู่
ตัวอย่างร่องรอยที่เสนอรวมทั้งการขุดเหมืองแร่บนดาวเคราะห์น้อยที่ย่อมเปลี่ยนรูปร่างลักษณะของแถบดาวเคราะห์น้อยที่โคจรรอบดวงดาว หรือเส้นสเปกตรัมเพราะการทิ้งกากกัมมันตรังสีใส่ดวงดาว ตัวอย่างจริงที่ยังคงไม่มีคำอธิบายตามธรรมชาติที่น่าเชื่อถือ ก็คือเส้นโค้งแสงจากดาว KIC 8462852 แม้ในที่สุดก็น่าจะได้คำอธิบายตามธรรมชาติ แต่นักวิทยาศาสตร์ก็กำลังตรวจสอบความเป็นไปได้ที่น้อยมากว่า มันเป็นร่องรอยเทคโนโลยีของมนุษย์ต่างดาว เช่น Dyson swarm
การปล่อยรังสีแม่เหล็กไฟฟ้า
เทคโนโลยีคลื่นวิทยุและสมรรถภาพในการสร้างเครื่องตรวจวัดคลื่นวิทยุทางไกล (radio telescope) สมมุติว่าเป็นความก้าวหน้าทางเทคโนโลยีที่ย่อมเกิดขึ้นในอารยธรรม ซึ่งสร้างร่องรอยที่สามารถตรวจจับได้แม้จากระบบดาวอื่น ๆ ดังนั้น การสืบหาการปล่อยคลื่นวิทยุที่ไม่เกิดโดยธรรมชาติในอวกาศ อาจทำให้ค้นพบอารยธรรมของสิ่งมีชีวิตนอกโลกได้
สัญญาณเช่นนี้อาจเป็นเรื่องบังเอิญ คือเกิดจากการใช้ชีวิตปกติของคนในอารยธรรม หรืออาจเป็นความพยายามที่เฉพาะเจาะจงเพื่อสื่อสาร ดังที่ส่งในข้อความอาเรซีโบจากโลกในปี 1974 นักดาราศาสตร์และศูนย์/หอสังเกตการณ์ได้พยายามและกำลังพยายามตรวจจับหลักฐานเช่นนี้ โดยมากผ่านการดำเนินการของเซติ แต่การสืบหาเช่นนี้เป็นเวลาหลายทศวรรษก็ยังไม่เคยพบสัญญาณวิทยุที่แรงผิดปกติหรือเกิดซ้ำ ๆ เพื่อสื่อความหมาย
การตรวจดูดาวเคราะห์โดยตรง
การตรวจจับและการจัดหมวดหมู่ดาวเคราะห์นอกระบบสุริยะเป็นสาขาย่อยสาขาหนึ่งที่ดำเนินการอยู่ของดาราศาสตร์ ซึ่งได้ค้นพบดาวเคราะห์คล้ายโลกดวงแรกภายในระยะจากดวงดาวที่อยู่อาศัยได้ในปี 2007 ฺวิธีการตรวจจับดาวเคราะห์นอกระบบที่ละเอียดขึ้น และวิธีการตรวจจับจากอวกาศ (เช่น หอสังเกตการณ์อวกาศเคปเลอร์ที่ปล่อยในอวกาศในปี 2009) ก็เริ่มพบและให้รายละเอียดของดาวเคราะห์ขนาดใกล้ ๆ โลก และตรวจดูว่า อยู่ภายในระยะจากดวงดาวที่สามารถอาศัยอยู่ได้หรือไม่ ฺวิธีที่ละเอียดขึ้นเช่นนี้ อาจทำให้รู้เพิ่มขึ้นว่า ดาวเคราะห์ที่อาจอยู่ได้สามัญเพียงแค่ไหน
คาดการณ์เรื่องเครื่องสำรวจดวงดาว
เครื่องสำรวจดวงดาวที่ผลิตตนเองซ้ำได้ (self-replicating probe คือ Von Neumann probe) สามารถใช้สำรวจดาราจักรขนาดทางช้างเผือกเร็วสุดไม่เกินล้านปี ถ้ามีอารยธรรมเพียงแค่แห่งเดียวในทางช้างเผือกที่ทำเช่นนี้ เครื่องสำรวจเช่นนี้ก็จะอาจกระจายไปทั่วดาราจักร
การติดต่อกับมนุษย์ต่างดาวอีกอย่างหนึ่งที่คาดได้ก็คือ เครื่องสื่อสารอัตโนมัติข้ามดวงดาว (Bracewell probe) เครื่องโดยสมมุติเช่นนี้ เป็นยานอวกาศอัตโนมัติซึ่งเล็งสืบหาและสื่อสารกับอารยธรรมมนุษย์ต่างดาว (เทียบกับ Von Neumann probe ซึ่งปกติใช้สำรวจล้วน ๆ) เป็นทางเลือกแทนการติดต่อที่ขึ้นอยู่กับความเร็วแสงระหว่างเพื่อนบ้านที่อยู่ห่างกันมาก คือแทนที่จะทนความชักช้าระยะยาวที่เป็นปัญหาของการติดต่อทางวิทยุ ก็จะส่งเครื่องที่มีระบบปัญญาประดิษฐ์เพื่อหาอารยธรรมนอกโลกแล้วสื่อสารกับพวกเขาในระยะใกล้ ๆ ข้อมูลที่เครื่องเช่นนี้ค้นพบก็ยังต้องส่งกลับบ้านโดยอาศัยความเร็วแสง แต่การสื่อสารเพื่อเก็บข้อมูลสามารถทำได้ในเวลาจริง